Document ID: 31994R2662

ΚΑΝΟΝΙΣΜΟΣ (ΕΚ) αριθ. 2662/94 ΤΗΣ ΕΠΙΤΡΟΠΗΣ της 31ης Οκτωβρίου 1994 για την τροποποίηση του κανονισμού (ΕΟΚ) αριθ. 2025/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με ελαιόλαδο και για την κατάρτιση των σχετικών προβλέψεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα σχετικά με ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 10,
Εκτιμώντας:
ότι στον κανονισμό (ΕΟΚ) αριθ. 2025/92 της Επιτροπής της 22ας Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με ελαιόλαδο και για την κατάρτιση των σχετικών προβλέψεων (3), όπως τροποποιήθηκε τελευταία από τον κανονισμό (ΕΚ) αριθ. 3293/93 (4), έχει καθοριστεί το ισοζύγιο προβλέψεων εφοδιασμού σε ελαιόλαδο για τις Καναρίους Νήσους για την περίοδο από την 1η Νοεμβρίου 1993 έως τις 31 Οκτωβρίου 1994-
ότι, αναμένοντας τα συμπεράσματα που θα εξαχθούν από την εξέταση των στοιχείων που έχουν αποσταλεί, οι αρμόδιες αρχές και για να διασφαλιστεί η συνέχιση του ειδικού καθεστώτος εφοδιασμού, πρέπει να θεσπιστεί το ισοζύγιο προβλέψεων που προβλέπεται στο άρθρο 2 του κανονισμού (ΕΟΚ) αριθ. 1601/92 για περίοδο που περιορίζεται σε ένα μήνα, με βάση τις ποσότητες που έχουν καθοριστεί για την περίοδο 1993/94-
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2025/92 τροποποιείται ως εξής:
1. Στο άρθρο 1 παράγραφος 1 πρώτο εδάφιο, οι όροι "η περίοδος της 1ης Νοεμβρίου 1993 έως τις 31 Οκτωβρίου 1994" αντικαθίστανται από του όρους "η περίοδος της 1ης Νοεμβρίου 1994 έως τις 30 Νοεμβρίου 1994".
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
O παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1994.

Labels: 3
17
19
18